# Whitney Smith

Whitney Smith (Arlington, Massachusetts, 26 de febrer de 1940 - Peabody, Massachusetts, 17 de novembre de 2016) fou un vexilòleg estatunidenc. Fou el creador del terme vexil·lologia, que fa referència a l'anàlisi acadèmica de tots els aspectes de les banderes, que fou utilitzat per primera vegada al seu article «Flags of the Arab World» («Banderes del món àrab» en català), publicat a la revista The Arab World el 1958. Va ser fundador de diverses organitzacions de vexil·lologia. Fou membre de la Federació Internacional d'Associacions Vexil·lògiques.
Fill de Mildred i Whitney Smith, de jove va viure a Lexington i Winchester, a Massachusetts. A Harvard, va estudiar ciències polítiques i va rebre una llicenciatura en aquest camp l'any 1961. Es va doctorar en ciències polítiques a la Universitat de Boston el 1964. El simbolisme polític va ser el tema de la seva tesi doctoral.
Durant la seva estada a Harvard, Smith va dissenyar la bandera de Guyana, que després de modificaria, afegint blanc i negre, i acabà sent adoptada oficialment el 1966. També es coneix com 'The Golden Arrowhead'. Smith també va dissenyar una proposta de bandera de l'Antàrtida. L'Antàrtida no té govern ni governant sobirà i la bandera no ha estat adoptada a títol oficial per cap organització. El 1961, Smith i el seu col·lega Gerhard Grahl van cofundar The Flag Bulletin (ISSN 0015-3370), la primera revista del món sobre banderes. L'any següent, creà i establí 'The Flag Research Center' a casa seva, convertint-se en el seu director.
Smith va treballar amb Klaes Sierksma, organitzant el Primer Congrés Internacional de Vexil·lologia a Muiderberg, Països Baixos, el 1965, i es van unir a Louis Mühlemann en la fundació de la Lliga Internacional de Vexil·lòlegs, de la qual es convertiren en membres de la seva Junta de Govern el 5 de setembre de 1965, mantenint-se fins al 3 de setembre de 1967. La lliga va ser substituïda per la Federació Internacional d'Associacions Vexil·lógiques, coneguda pel seu acrònim francès FIAV). amb Smith com a vicepresident del Consell Provisional el 3 de setembre de 1967. El 1969, Smith va passar de ser vicepresident del Consell Provisional de la FIAV a ser el primer secretari general de la FIAV. Smith també va ser responsable de fundar la North American Vexillological Association (NAVA) i la Flag Heritage Foundation. El 28 d'agost de 1981 va ser elegit segon secretari general de Congressos, posant fi als seus múltiples mandats com a secretari general de la FIAV. Smith va servir en aquesta oficina fins que va tornar al càrrec de secretari general de la FIAV el 29 de setembre de 1983.
Smith va deixar la seva càtedra a temps complet a la Universitat de Boston el 1970. El 1985, havia escrit 19 llibres. El 5 de juliol de 1991, Smith va ser nomenat per la FIAV un Laureat de la Federació i va deixar el despatx del secretari general de la FIAV. Va rebre l'honor de Fellow of the Federation el 27 de juliol de 2001. El 2006 va ser l'autor conjunt de The American Flag: Two Centuries of Concord & Conflict. El 2013 va transferir la biblioteca i els arxius del Flag Research Center al Dolph Briscoe Center for American History.
El 17 de novembre de 2016, Smith va morir per complicacions de la malaltia d'Alzheimer, amb 76 anys.

## Referències

* 1 2 3 4 5 Grimes, William «Whitney Smith, Whose Passion for Flags Became a Career, Dies at 76». The New York Times, 22-11-2016 [Consulta: 29 gener 2022].
* 1 2 Vandermey, Anne «This American Revolutionary War flag is up for auction. Guess how much it will sell for?». Fortune, 03-04-2014 [Consulta: 29 gener 2022].
* 1 2 Dougherty, Steven «When the World Runs Something New Up the Flagpole, Scholar Whitney Smith Is First to Salute». People, 17-06-1985 [Consulta: 29 gener 2022].
* ↑ «In memoriam: Whitney Smith». The Flag Institute [Consulta: 29 gener 2022].